LV Eiropas Savienības Oficiālais Vēstnesis C 111/13

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2008/C 111/06)

Atbalsta numurs: XA 411/07

Dalībvalsts: Slovēnija

Reģions: Območje občine Brda

Atbalsta shēmas nosaukums vai individuālā atbalsta saņēmēja uzņēmuma nosaukums: Podpore programom razvoja podeželja v občini Brda 2007–2013

Juridiskais pamats: Pravilnik o dodelitvi pomoči za ohranjanje in razvoj kmetijstva in podeželja v občini Brda za programsko obdobje 2007–2013

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2007: EUR 35 000

2008: EUR 35 000

2009: EUR 35 000

2010: EUR 35 000

2011: EUR 35 000

2012: EUR 35 000

2013: EUR 35 000

Atbalsta maksimālā intensitāte:

1. Ieguldījumi lauksaimniecības uzņēmumos primārās ražošanas vajadzībām:

— Lauksaimniecības uzņēmumu modernizācijai un lauksaimniecībā izmantojamās zemes un piebraucamo ceļu apsaimniekošanai, atbalsta intensitāte nedrīkst pārsniegt 40 % no attaisnotajām izmaksām bez PVN.

2. Tradicionālo kultūrvēsturisko ainavu un ēku saglabāšana:

— Līdz 100 % no attaisnotajām izmaksām bez PVN — ar ražošanu nesaistītos objektos.

— Līdz 60 % no attaisnotajām izmaksām bez PVN — lauku saimniecību ražošanas objektos, ar nosacījumu, ka ieguldījums nav saistīts ar saimniecības ražošanas jaudas palielināšanu.

— Papildu atbalstu drīkst piešķirt, lai segtu līdz 100 % papildizmaksu, kas rodas, izmantojot tradicionālos materiālus, kuri vajadzīgi, lai saglabātu ēku kultūrvēsturiskās īpatnības.

3. Atbalsts apdrošināšanas prēmiju izmaksām:

— Pašvaldības līdzfinansējuma summa ir starpība starp apdrošināšanas prēmijām gūto līdzfinansējumu no valsts budžeta un summu, kas veido līdz 50 % no apdrošināšanas prēmiju attaisnotajām izmaksām par laukaugu un augļu ražas apdrošināšanu un lauksaimniecības dzīvnieku apdrošināšanu pret slimībām.

4. Atbalsts zemes pārdalīšanai:

— Līdz 100 % no attaisnotajām juridiskajām un administratīvajām izmaksām.

5. Atbalsts kvalitatīvu lauksaimniecības produktu ražošanas veicināšanai:

— Līdz 100 % no attaisnotajām izmaksām bez PVN subsidētu pakalpojumu veidā bez tiešiem naudas maksājumiem ražotājiem.

6. Tehniskā atbalsta nodrošināšana lauksaimniecības nozarē:

— Līdz 100 % no attaisnotajām izmaksām bez PVN subsidētu pakalpojumu veidā bez tiešiem naudas maksājumiem ražotājiem.

Īstenošanas datums: 2007. gada oktobris (Atbalsts netiks piešķirts pirms kopsavilkuma publicēšanas Eiropas Komisijas tīmekļa vietnē).

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Atbalsts MVU

Atsauce uz Regulas (EK) Nr. 1857/2006 pantiem un attaisnotās izmaksas: Noteikumu “Par valsts atbalsta piešķiršanu lauksaimniecības un lauku teritoriju saglabāšanai un attīstībai Brda pašvaldībā plānošanas laika periodā no 2007. līdz 2013. gadam” projekta III nodaļā iekļauj valsts atbalsta pasākumus saskaņā ar šādiem pantiem Komisijas 2006. gada 15. decembra Regulā (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.):

4. pants. Ieguldījumi lauksaimniecības uzņēmumos;

5. pants. Tradicionālo kultūrvēsturisko ainavu un ēku saglabāšana;

12. pants. Atbalsts apdrošināšanas prēmiju maksājumiem;

13. pants. Atbalsts zemes pārdalīšanai;

14. pants. Atbalsts kvalitatīvu lauksaimniecības produktu ražošanas veicināšanai;

15. pants. Tehniskā atbalsta nodrošināšana lauksaimniecības nozarē

Attiecīgā(-ās) nozare(-es): Lauksaimniecība

Piešķīrējas iestādes nosaukums un adrese:

Občina Brda Trg 25. maja 2 SLO-5212 Dobrovo

Tīmekļa vietne: http://www.lex-localis.info/UradnoGlasiloObcin/VsebinaDokumenta.aspx?SectionID=cad347f3-53f5-403e-ab1f-b987c82cd89a

Cita informācija: Pasākums par apdrošināšanas prēmiju maksājumiem laukaugu un augļu ražas apdrošināšanai attiecas uz šādiem nelabvēlīgiem laika apstākļiem, ko var pielīdzināt dabas katastrofām: pavasara salna, krusa, zibens, zibens izraisīts ugunsgrēks, viesuļvētra un plūdi.

Pašvaldības noteikumi atbilst Regulas (EK) Nr. 1857/2006 prasībām par pasākumiem, kas jāpieņem pašvaldībai, un vispārējiem noteikumiem (pasākumiem pirms atbalsta piešķiršanas, pasākumiem atbalsta summēšanai, pārredzamībai un uzraudzībai)

Andrej MARKOČIČ

pašvaldības administrācijas direktors

Atbalsta numurs: XA 412/07

Dalībvalsts: Slovēnijas Republika

Reģions: Območje občine Kobarid

Atbalsta shēmas nosaukums vai individuālā atbalsta saņēmēja uzņēmuma nosaukums: Pomoči za ohranjanje in razvoj kmetijstva in podeželja v občini Kobarid za programsko obdobje 2007–2013

Juridiskais pamats: Pravilnik o dodeljevanju pomoči za ohranjanje in razvoj kmetijstva ter podeželja v občini Kobarid za programsko obdobje 2007–2013

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2007: EUR 35 662

2008: EUR 40 000

2009: EUR 45 000

2010: EUR 45 000

2011: EUR 50 000

2012: EUR 50 000

2013: EUR 60 000

Atbalsta maksimālā intensitāte:

1. Ieguldījumi lauksaimniecības uzņēmumos, kas nodarbojas ar primāro ražošanu:

— līdz 50 % no attaisnotajām izmaksām mazāk labvēlīgos apvidos un līdz 40 % no attaisnotajām izmaksām pārējos apvidos.

2. Tradicionālo kultūrvēsturisko ainavu un ēku saglabāšana:

— līdz 100 % no attaisnotajām izmaksām par ieguldījumu, lai saglabātu ar ražošanu nesaistītus kultūrvēsturiskus objektus;

— līdz 60 % (vai līdz 75 % mazāk labvēlīgos apvidos) no attaisnotajām izmaksām par ieguldījumu lauksaimnieciskās ražošanas līdzekļos, ar nosacījumu, ka ieguldījums neizraisa lauku saimniecības ražošanas jaudas palielinājumu;

— līdz 100 % var piešķirt papildu atbalstu, lai segtu papildu izmaksas, kas radušās, izmantojot tradicionālus materiālus, kas ir nepieciešami kultūrvēsturisko ēku saglabāšanai.

3. Tehniskā atbalsta nodrošināšana lauksaimniecības nozarē:

— līdz 100 % no attaisnotām izmaksām par izglītību, konsultāciju pakalpojumiem, forumu, sacensību, izstāžu, gadatirgu organizēšanu, publikācijām, katalogiem, tīmekļa vietnēm un zinātnes atziņu popularizēšanu.

Īstenošanas datums: 2007. gada oktobris (atbalstu nepiešķirs līdz kopsavilkuma publicēšanai Komisijas tīmekļa vietnē)

Atbalsta shēmas ilgums: Līdz 31.12.2013.

Atbalsta mērķis: Atbalstīt mazos un vidējos uzņēmumus (MVU)

Regulas (EK) Nr. 1857/2006 attiecīgie panti un attaisnotās izmaksas: Ierosinātā Pravilnik o dodeljevanju pomoči za ohranjanje in razvoj kmetijstva podeželja v občini Kobarid za programsko obdobje 2007-2013 III nodaļā ir iekļauti valsts atbalsta pasākumi, kas atbilst Komisijas 2006. gada 15. decembra Regulas (EK) Nr. 1857/2006par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.) šādiem pantiem:

4. pants. Ieguldījumi lauksaimniecības uzņēmumos;

5. pants. Tradicionālo kultūrvēsturisko ainavu un ēku saglabāšana;

15. pants. Tehniskā atbalsta nodrošināšana lauksaimniecības nozarē

Attiecīgā(-ās) ekonomikas nozare(-es): Lauksaimniecība

Piešķīrējas iestādes nosaukums un adrese:

Občina Kobarid Trg svobode 2 SLO-5222 Kobarid

Tīmekļa vietne: http://www.uradni-list.si/1/ulonline.jsp?urlid=200791&dhid=91831

Papildu informācija: Pašvaldības tiesību akti atbilst Regulas (EK) Nr. 1857/2006 prasībām attiecībā uz pašvaldībai īstenojamiem pasākumiem un vispārējiem noteikumiem (procedūra pirms atbalsta piešķiršanas, atbalsta kumulācija, pārredzamība un uzraudzība)

Robert KAVČIČ

Kobarid pašvaldības mērs

Atbalsta numurs: XA 413/07

Dalībvalsts: Slovēnijas Republika

Reģions: Območje občine Starše

Atbalsta shēmas nosaukums vai individuālā atbalsta saņēmēja uzņēmuma nosaukums: Dodeljevanje državnih pomoči za programe razvoja kmetijstva in podeželja v občini Starše

Juridiskais pamats: Pravilnik o dodeljevanju državnih pomoči, pomoči de minimis in izvajanju drugih ukrepov razvoja kmetijstva in podeželja v občini Starše

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

2007: EUR 111 332

2008: EUR 80 000

2009: EUR 80 000

2010: EUR 80 000

2011: EUR 80 000

2012: EUR 80 000

2013: EUR 80 000

Atbalsta maksimālā intensitāte:

1. Ieguldījumi lauksaimniecības uzņēmumos primārai ražošanai:

— līdz 40 % no attaisnotajām izmaksām;

— līdz 50 % no attaisnotajām izmaksām, ja ieguldījumus veikuši jaunie lauksaimnieki ne vēlāk kā piecus gadus pēc saimniecības dibināšanas;

— līdz 50 % no attaisnotajām izmaksām citos apgabalos, ja ieguldījumus veikuši jauni lauksaimnieki ne vēlāk kā piecus gadus pēc saimniecības dibināšanas; šie ieguldījumi jānosaka uzņēmējdarbības plānā, un jaunajam lauksaimniekam ir jāizpilda Regulas (EK) Nr. 1698/2005 22. panta nosacījumi.

Atbalsts paredzēts ieguldījumiem saimniecību atjaunošanai, lauksaimniecības produktu ražošanā izmantojamo iekārtu iegādei, kā arī ganību un lauksaimniecības zemes apsaimniekošanai, un ieguldījumiem ilggadīgajās kultūrās.

2. Tradicionālo kultūrvēsturisko ainavu un ēku saglabāšana:

— līdz 60 %, vai 75 % mazāk labvēlīgajos apgabalos, no attaisnotajām izmaksām attiecībā uz ieguldījumiem kultūrvēsturisku ražošanas objektu (lauku saimniecību ēkas) saglabāšanā, ja ieguldījumi nepalielina saimniecības ražošanas jaudu;

— līdz 100 % no attaisnotajām izmaksām attiecībā uz ieguldījumiem ar ražošanu nesaistītu objektu saglabāšanā lauku saimniecībās (vietas, par kurām varētu būt arheoloģiska vai vēsturiska interese);

— papildu atbalsts līdz 100 % no papildizmaksām, kas radušās, izmantojot tradicionālos materiālus, lai saglabātu ēku kultūrvēsturiskās īpatnības.

3. Atbalsts apdrošināšanas prēmiju maksājumiem:

— pašvaldības līdzfinansējums var sasniegt 50 % no attaisnotajām izmaksām par apdrošināšanas prēmijām laukaugu un augļu apdrošināšanai, kā arī mājlopu apdrošināšanai pret slimībām, neietverot izmaksas, par kurām saņemts apdrošināšanas prēmiju līdzfinansējums no valsts budžeta.

4. Atbalsts zemes pārdalīšanai:

— līdz 70 % no faktiskajām juridiskajām un administratīvajām izmaksām.

5. Atbalsts kvalitatīvu lauksaimniecības produktu ražošanas veicināšanai:

— līdz 100 % no faktiskajam izmaksām. Atbalsts jāsniedz subsidētu pakalpojumu veidā, un tas nedrīkst ietvert tiešus naudas maksājumus ražotājiem.

6. Tehniskā atbalsta nodrošināšana:

— līdz 100 % no izmaksām par izglītību, apmācību, konsultāciju pakalpojumiem, ko sniedz trešās puses, un forumu, sacensību, izstāžu un gadatirgu organizēšanu, publikācijām, tīmekļa vietnēm. Atbalsts jāsniedz subsidētu pakalpojumu veidā, un tas nedrīkst ietvert tiešus naudas maksājumus ražotājiem

Īstenošanas datums: 2007. gada novembris (atbalstu nepiešķirs pirms kopsavilkuma publicēšanas Eiropas Komisijas tīmekļa vietnē)

Atbalsta shēmas vai individuālā atbalsta ilgums: Līdz 31.12.2013.

Atbalsta mērķis: Atbalstīt MVU

Atsauce uz Regulas (EK) Nr. 1857/2006 pantiem un attaisnotās izmaksas: Noteikumu par valsts atbalsta un de minimis atbalsta piešķiršanu, un citu pasākumu īstenošanu lauksaimniecības un lauku attīstībai Starše pašvaldībā projekta II nodaļā ietverti pasākumi, kuri ir valsts atbalsts saskaņā ar Komisijas 2006. gada 15. decembra Regulas (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 (OV L 358, 16.12.2006., 3. lpp.) šādiem pantiem:

4. pants: Ieguldījumi lauksaimniecības uzņēmumos;

5. pants: Tradicionālo kultūrvēsturisko ainavu un ēku saglabāšana;

12. pants: Atbalsts apdrošināšanas prēmiju maksājumiem;

13. pants: Atbalsts zemes pārdalīšanai;

14. pants: Atbalsts kvalitatīvu lauksaimniecības produktu ražošanas veicināšanai;

15. pants: Tehniskā atbalsta nodrošināšana lauksaimniecības nozarē

Attiecīgā(-ās) ekonomikas nozare(-es): Lauksaimniecība

Piešķīrējas iestādes nosaukums un adrese:

Občina Starše Starše 93/I 5 SLO-2205 Starše

Tīmekļa vietne: http://www.starse.si/Obrazci_Vloge/PRAVILNIK_kmetijstvo_2007.pdf

Cita informācija: Pasākumā attiecībā uz apdrošināšanas prēmiju maksājumiem laukaugu un augļu apdrošināšanai ietverti šādi nelabvēlīgi laika apstākļi, kas pielīdzināmi dabas katastrofām: pavasara salnas, krusa, zibens, zibens izraisīti ugunsgrēki, vētra un plūdi.

Pašvaldības noteikumi atbilst prasībām Regulā (EK) Nr. 1857/2006 attiecībā uz pasākumiem, kas jāveic pašvaldībai, un vispārīgiem piemērojamiem noteikumiem (pasākumi pirms atbalsta piešķiršanas, summēšanas, pārredzamības un uzraudzības)

Vili DUCMAN

Starše pašvaldības mērs

Atbalsta numurs: XA 415/07

Dalībvalsts: Īrija

Reģions: Dalībvalsts

Atbalsta shēmas nosaukums vai individuālā atbalsta saņēmēja uzņēmuma nosaukums: Breeding Information Campaign 2008

Juridiskais pamats: National Development Plan 2007-2013

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: EUR 100 000

Atbalsta maksimālā intensitāte: 50 %

Īstenošanas datums:

Atbalsta shēmas vai individuālā atbalsta ilgums: 1.1.2008.-31.12.2008.

Atbalsta mērķis: Kampaņas mērķis ir informēt lauksaimniekus par rezultātiem, ko Īrijas Šķirnes dzīvnieku audzētāju savienība (Irish Cattle breeding Federation) ieguvusi, veicot dzīvnieku pārbaudi un ģenētisko novērtēšanu, lai mudinātu gaļas un piena lopkopjus pārņemt modernās zinātniski pamatotās ģenētiskās vērtības un tādējādi veicinātu to ilgtermiņa dzīvotspēju.

Šis atbalsts sniegts saskaņā ar Regulas (EK) Nr. 1857/2006 15. panta 2. punkta d) un e) apakšpunktu (tehniskā atbalsta nodrošināšana lauksaimniecības nozarē)

Attaisnotās izmaksas būs izmaksas, kas saistītas ar:

darbsemināru organizēšanu,

reklāmu,

apsekojumu veikšanu.

Attiecīgā(-ās) nozare(-es): Liellopi

Piešķīrējas iestādes nosaukums un adrese:

Department of Agriculture, Fisheries and Food Agriculture House Kildare Street, Dublin 2 Ireland

Tīmekļa vietne: http://www.agriculture.gov.ie/NDP_State_Aid/

(Uzsākot shēmas īstenošanu, atbalsta shēmas nosacījumus publicēs šajā tīmekļa vietnē)

Atbalsta numurs: XA 416/07

Dalībvalsts: Nīderlande

Reģions: Provincies Utrecht, Overijssel, Gelderland, Limburg en Noord-Brabant

Atbalsta shēmas nosaukums vai individuālā atbalsta saņēmēja uzņēmuma nosaukums: Uitvoeringsbesluit inkomstenbelasting 2001

Juridiskais pamats: Artikel 3.64 Wet inkomstenbelasting 2001 juncto artikel 12a, onderdeel b, Uitvoeringsbesluit inkomstenbelasting 2001. Ja Augšpalāta pieņems likumprojektu Overige fiscale maatregelen 2008, tad juridiskais pamats būs artikel 3.54 Wet inkomstenbelasting 2001 (1).

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta ikgadējā kopsumma: Nodokļu zaudējumi, ko sedz saskaņā ar šo shēmu, gadā ir EUR 8,7 miljoni

Atbalsta maksimālā intensitāte: Saskaņā ar Regulas (EK) Nr. 1857/2006 6. panta 2. punktu atbalstu drīkst piešķirt līdz 100 % apmērā no izmaksām, kas rodas, ja pārvietošana paredz esošo ēku demontēšanu, pārvešanu un uzstādīšanu no jauna. Saskaņā ar atbalsta shēmu XA 62/05 ir paredzēts piešķirt atbalstu tādu lauku saimniecības ēku pārvietošanai, kuras izmanto intensīvajai lopkopībai un kuras atrodas saskaņā ar likumu Reconstructiewet concentratiegebieden norādītajās pārstrukturēšanas teritorijās. Tomēr kompensāciju aprēķināšanas pamatā saskaņā ar šo atbalsta pasākumu nav ņemtas vērā no lauku saimniecības ēku pārvietošanas izrietošās nodokļu sekas attiecīgajiem uzņēmējiem. Uzņēmējiem, kas saistībā ar savas saimniecības pārvietošanu no nodokļu viedokļa likvidē savu uzņēmumu, ir pienākums samaksāt nodokli par sava (vecā) uzņēmuma slēptajām rezervēm u.tml. Lauksaimniekiem tie ir izdevumi, kas ir tieši un nešķirami saistīti ar to saimniecības pārvietošanu. Lai varētu segt gan pārvietošanas izmaksas, gan nodokļu maksājumus, lauksaimniekiem ir jāveic kapitāla aizņēmums, kā rezultātā rodas finansēšanas izmaksas. Tāpēc saskaņā ar šo atbalsta shēmu ir paredzēts papildu atbalsts shēmai XA 62/05. Saskaņā ar abiem atbalsta pasākumiem kopā atbalsts tiks piešķirts līdz 100 % apmērā no izmaksām, tāpēc tas atbilst Regulas (EK) Nr. 1857/2006 6. panta 2. punktam

Īstenošanas datums: Pasākumu īstenos pēc tam, kad būs publicēts lēmums par 2007. gada 3. septembra lēmuma spēkā stāšanos — ar to grozīts Uitvoeringsbesluit inkomstenbelasting 2001 (2001. gada ienākumu nodokļa īstenošanas dekrēts), Stb. 2007, 328. Šo lēmumu par spēkā stāšanos sagatavos pēc tam, kad atbalsta shēma būs publicēta Eiropas Savienības Oficiālajā Vēstnesī, kā noteikts Regulas (EK) Nr. 1857/2006 18. panta 1. punktā

Atbalsta shēmas vai individuālā atbalsta ilgums: Atkarībā no tā, kad Limburgas, Ziemeļbrabantes, Utrehtas, Helderlandes un Overeiselas provinces atbalsta shēmas darīs pieejamas pretendentiem, tomēr ne vēlāk kā līdz 2013. gada 31. decembrim

Atbalsta mērķis: Kā norādīts informācijā par atbalsta pasākumu XA 62/05, atbalsts attiecas uz lauku saimniecību ēku, kurās tiek veikta intensīvā lopkopība, pārvietošanu sabiedrības interesēs. Atbalsta shēmas mērķis ir atvieglot lopkopības saimniecību pārvietošanu saskaņā ar likumu Reconstructiewet concentratiegebieden. Limburgas, Ziemeļbrabantes, Utrehtas, Helderlandes un Overeiselas provinces šādu pārvietošanu veicināšanai piedāvā vairākus atbalsta pasākumus (skat. atbalsta shēmu XA 62/05), bet lauksaimniekiem, kas izmanto šīs atbalsta shēmas un saistībā ar savas saimniecības pārvietošanu no nodokļu viedokļa likvidē savu uzņēmumu, rodas papildu izmaksas. Šīs izmaksas ir saistītas ar kapitāla aizņēmumu un aizdevuma izmaksām, lai segtu uzņēmuma likvidācijas rezultātā radušos obligātos nodokļu maksājumus par slēptajām rezervēm u.tml. Tādējādi šie lauksaimnieki ēku pārvietošanu bieži vien nevar atļauties, un lopkopības saimniecības paliek savās vecajās vietās (piemēram, jutīgu dabas teritoriju tuvumā). Šīs atbalsta shēmas mērķis ir novērst šādu izmaksu rašanos. Atbalsta pasākums attiecas tikai uz uzņēmējiem, kas izmanto atbalsta shēmā XA 62/05 minētos atbalsta pasākumus

Attiecīgā(-s) nozare(-s): Lopkopības nozare

Piešķīrējas iestādes nosaukums un adrese:

Ministerie van Landbouw, Natuur en Voedselkwaliteit Postbus 20501 2500 EK Den Haag Nederland

Tīmekļa vietne: http://www.minfin.nl/nl/actueel/kamerstukken_en_besluiten,2007/09/DB07-352.html

Cita informācija: —

(1) Parlamenta dokuments I 2007/08, 31 206, Nr. A, skat.:

http://www.eerstekamer.nl/9324000/1/j9vvgh5ihkk7kof/vhq6dh3ycvh1/f=y.pdf